“ชวน” ขอสมาชิกขานชื่อโหวตร่างแก้ รธน. อย่างกระชับ เชื่อไร้ปัญหา
“ชวน หลีกภัย” ประธานรัฐสภา ขอสมาชิกขานชื่อโหวตร่างแก้ รธน. อย่างกระชับ เชื่อไร้ปัญหา 
“ชวน หลีกภัย” ประธานรัฐสภา ขอสมาชิกขานชื่อโหวตร่างแก้ รธน. อย่างกระชับ เชื่อไร้ปัญหา
18 พ.ย. 2563

นายชวน หลีกภัย ประธานรัฐสภา กล่าวถึงการลงมติร่างแก้ไขรัฐธรรมนูญในวันนี้ (18 พ.ย.63) ว่าเป็นไปตามกฎหมายด้วยการออกเสียงแบบขานชื่อ และให้สมาชิกขานเพียงแค่มติที่จะลงเท่านั้น เพื่อเป็นการประหยัดเวลา ส่วนการแยกสีพิเศษของการลงคะแนนในใบลงคะแนน รายชื่อของสมาชิกวุฒิสภา (ส.ว.) จะเป็นสีแดง ทำให้ง่ายต่อการนับคะแนน และรู้ว่าเป็นของ ส.ว.
ส่วนข้อกังวลว่า ส.ว.จะมาร่วมลงมติโหวตหรือไม่หลังจากมีการชุมนุมรอบรัฐสภาเมื่อวานนี้ (17 พ.ย.) นายชวน เชื่อว่า การโหวตลงมติในช่วงเวลากลางวันไม่น่าจะมีปัญหา
สำหรับการลงมติจะมีร่างใดร่างหนึ่งผ่านความเห็นชอบจนนำไปสู่การตั้งคณะกรรมาธิการหรือไม่นั้นต้องรอดูมติที่ประชุมว่าจะผ่านร่างใด และจะต้องตั้งคณะกรรมาธิการกี่คณะ รวมถึงจะตั้งครบทุกคณะตามที่ญัตติผ่านความเห็นชอบหรือจะตั้งเป็นคณะเดียวแล้วพิจารณาร่วมกันทุกฉบับ ทั้งนี้ หากร่างของไอลอว์ถูกตีตกไปคงไม่สามารถเสนอเข้ามาในสมัยประชุมนี้ได้